paragraph_text: Za razliku od kasnijeg izmeta mekonij je sastavljen od tvari koje je dijete progutalo dok je bilo u maternici: stanicâ crijevnog epitela, lanugo-dlačica, sluzi, plodne vode, žuči i vode. Jako je viskozan i gotovo bezmirisan, a boja mu je najčešće zelenkasto crna. Ako se razrijedi u plodnoj vodi, može se pojaviti u raznim nijansama smeđe, zelene i žute boje. Potpuno izlazi iz dječjeg probavila nekoliko dana nakon poroda kada izmet poprima žućkastu boju zbog probavljenog mlijeka.